lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv eo lv lv lv lv lv lv lv lv lv lv lv lv lv lv lv lv lv lv lv lv sv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Drīz sāksies Senās mūzikas festivāls
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Informācija par citām jomām
Informācija par citām jomām
Informācija par citām jomām
Sludinājumi par vietu maiņu
Sludinājuma iesniegšana par pirmsskolas vietas maiņu
Drīz sāksies Senās mūzikas festivāls
Starptautiskais Senās mūzikas festivāls ir vasaras šarmantākais, elegantākais un smalkākais notikums Latvijā. Festivāla koncerti notiek Rīgas baznīcās un koncertzālēs, kā arī Rundāles pilī – izcilākajā baroka pilī Baltijā.
VSIA “Latvijas Koncerti” aicina uz “Senās mūzikas festivāla” atklāšanas koncertu šī gada 6. jūlijā Lielajā ģildē, kur uzstāsies viens no vadošajiem Skandināvijas kamerorķestriem – “O/Modernt”, programmā Domeniko Pellegrini, Henrija Pērsela, Johana Sebastiāna Baha, Antonio Vivaldi skaņdarbi kā arī baroka mūzika no Meksikas reģiona. Koncerta solisti būs čīliešu izcelsmes zviedru mecosoprāns - Lusiana Mančīni un izcilais vijolnieks, kamerorķestra vadītājs – Hugo Tičati.
Azarts un jauneklīga enerģija, atvērtība pārdrošām idejām un galvu reibinošs fantāzijas lidojums, augsta profesionalitāte un drosme satuvināt visdažādāko žanru robežas vieno ansamblī “O/Modernt” apvienojušos mūziķus. Savās programmās viņi labprāt meklē līdzīgo un atšķirīgo senās mūzikas meistardarbos un mūsdienu skaņumākslā, nereti savās radošajās ekspedīcijās ļaujoties arī rokmūzikas, repa vai tautas mūzikas valdzinājumam. Senās mūzikas festivāla atklāšanas koncertā viņu radošās dzirksts caurvītajās interpretācijās skanēs baroka mūzikas pērles.
Hugo Tičati - kamerorķestra “O/Modernt” vijolnieks, līderis un diriģents, kurš sevī iemieso visas iespējamās radošuma formas, neatkarīgi no tā, vai tās ir pirmizrādes prestižākajās pasaules koncertzālēs, improvizācija ar mūkiem Indijā vai novatorisku programmu izstrāde kamerorķestrim “O/Modernt” un festivālam, kuru viņš dibināja 2011. gadā. Līdzās savai kaislībai atklāt un izzināt iepriekšējo laikmetu un ne-rietumu mūzikas tradīcijas, Hugo Tičati lieliski aptver arī laikmetīgās mūzikas pasauli. Līdz šim vairāk nekā četrdesmit darbus viņam ir sarakstījuši un veltījuši daudzi izcili komponisti, tostarp Erki-Svens Tīrs, Pēteris Vasks, Viktorija Borisova-Ollasa, Alberts Šnelcers un Dobrinka Tabakova.
Būdams “O/Modernt” kamerorķestra mākslinieciskais vadītājs, Hugo Tičati regulāri sadarbojas ar “Kremerata Baltica”, “Mančestras Camerata”, “Skotijas kamerorķestri”, “Lietuvas kamerorķestri”, “Tallinas kamerorķestri” un Camerata Strumentale "Città di Prato". Pavisam nesen viņš tika uzaicināts sadarboties arī ar “Zviedrijas kamerorķestri”, “Štutgartes kamerorķestri”, “Austrālijas kamerorķestri”, “Ferenca Lista kamerorķestri” un “Vīnes kamerorķestri”.
Hugo Tičati iegūst arvien lielāku populariāti pateicoties savām novatoriskajām koncertprogrammām - tās aicina izstrādāt daudzi kamerorķestri un koncertzāles visā pasaulē.
“Senās mūzikas festivāla” ietvaros būs dzirdami dažādi koncerti:
7. jūlijā Mazajā ģildē skanēs itāļu baroka mūzikas šedevri, ko izpildīs kontrtenors Marnikss de Kats, vijolniece Agnese Kanniņa, klavesīniste Ieva Saliete un Romina Liška – viola da gamba.
8. jūlijā Rīgas Sv. Jāņa baznīcā varēs dzirdēt vācu baroka un renesanses garīgos dziedājumus. Koncertprogrammā Johana Sebastiāna Baha, Dītriha Bukstehūdes un Johana Gotfrīda Valtera mūzika, ko izpildīs Latvijas Radio koris. Koncertu diriģēs Kaspars Putniņš, šobrīd starptautiski vispazīstamākais latviešu kordiriģents, kura specializācija ir tieši baroks un senā mūzika.
8. jūlijā Rīgas Domā nakts koncertu sniegs Baltijas valstīs vadošā viduslaiku un renesanses vokālā grupa “Schola Cantorum Riga”, kas izpilda seno mūziku, īpaši gregoriskā korāļa autentisko dziedāšanu. Grupas dziedātāji ir profesionāli mūziķi, kurus vieno mīlestība pret seno mūziku un vēlme atskaņot to saskaņā ar jaunākajām atziņām autentiskas interpretācijas jomā.
9. jūlijā koncertdienu Rundāles pilī iesāks radošās darbnīcas un koncertuzvedums bērniem “Karalis Strazdubārda”. Pazīstamā Brāļu Grimmu pasaka izskanēs senās mūzikas skaņās - angļu komponista Henrija Pērsela skaņdarbos. Koncertā piedalīsies dziedātāji – Beāte Zviedre, Juris Jope, Kalvis Kalniņš, Ilona Bagele, Juris Kaukulis, kā arī Latvijas Radio kora solisti – Agate Pooka, Kārlis Rūtentāls, Jānis Kokins. Muzikālo pavadījumu veidos klavesīnists Pēteris Vaickovskis, baroka vijolnieks Raimonds Melderis, baroka čellists Ainārs Paukšēns, baroka altiste Zane Dziesma, lautists Lenards Gotlubs un seno pūšaminstrumentu meistare Ieva Nīmane. Daždās lomās iejutīsies arī Rīgas Baleta skolas audzēkņi, koncertu vadīs atraktīvā Karina Bērziņa.
Savukārt 9. jūlija vakarā Rundāles pils dārzā festivālu noslēgs Antonio Vivaldi vijoļkoncertu cikls “Gadalaiki” - viens no populārākajiem klasiskās mūzikas opusiem, kas piedzīvojis neskaitāmus ieskaņojumus un interpretācijas visā pasaulē, kā arī komponistu Mišela Rišāra Delalāna, Žana Batista Lullī, Džuzepes Samartīni un Žana Filipa Ramo skaņdarbi. Kopā ar Sinfonietta Rīga, Normunda Šnē vadībā, koncertā piedalīsies arī izcilā vijolniece, pasaules vadošo orķestru soliste Kristīne Balanas.
Biļetes ir iespējams iegādāties „Biļešu paradīze“ kasēs un internetā.
„Senās mūzikas festivāla“ interneta mājas lapa www.smf.lv
Ieva Mora, VISA “Latvijas Koncerti” sabiedrisko attiecību speciāliste. E-pasts: ieva.mora@latvijaskoncerti.lv
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes